TITLE อวดกำไร Q1 สวยหรู!
รายงานผลการดำเนินงานงบการเงินรวมไตรมาส 1 ปี 2561 ของ บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE ที่ประกาศออกมา ณ วันที่ 2 พ.ค. 2561 เป็นทางการต่อตลาดหลักทรัพย์ฯ ปรากฏว่าสามารถทำกำไรโตได้อย่างแข็งแกร่ง เมื่อเทียบกับช่วงเดียวกันของปีก่อน
4 พ.ค. 2561

คุณค่าบริษัท
รายงานผลการดำเนินงานงบการเงินรวมไตรมาส 1 ปี 2561 ของ บริษัท ร่มโพธิ์ พร็อพเพอร์ตี้ จำกัด (มหาชน) หรือ TITLE ที่ประกาศออกมา ณ วันที่ 2 พ.ค. 2561 เป็นทางการต่อตลาดหลักทรัพย์ฯ ปรากฏว่าสามารถทำกำไรโตได้อย่างแข็งแกร่ง เมื่อเทียบกับช่วงเดียวกันของปีก่อน
สำหรับผลการดำเนินงานไตรมาส 1 สิ้นสุดวันที่ 31 มีนาคม 2561 บริษัทมีรายได้จากการขายและการให้บริการขยับขึ้นมาอยู่ที่ 81.59 ล้านบาท จากงวดเดียวกันของปีก่อน 57.52 ล้านบาท เนื่องจากมียอดการโอนกรรมสิทธิ์ห้องชุดโครงการ The Title หาดราไวย์เฟส 3 ซึ่งเป็นการโอนกรรมสิทธิ์ห้องชุดต่อเนื่องมาจากปี 2560 ส่งผลให้บริษัทมีกำไรขยับขึ้นมาอยู่ที่ 13.07 ล้านบาท หรือ 0.03 บาทต่อหุ้น จากงวดเดียวกันของปีก่อน 9.09 ล้านบาท หรือ 0.03 บาทต่อหุ้น
ขณะเดียวกันเมื่อดูฐานะทางการเงินของบริษัทถือว่าแข็งแกร่งมาก ไม่ได้เลวร้ายสักนิดเดียว… เพราะสินทรัพย์หมุนเวียนมีมากถึง 885.28 ล้านบาท เทียบกับหนี้สินหมุนเวียนเพียง 519.74 ล้านบาท ได้ค่า CURRENT RATIO อยู่ที่ระดับ 1.70 เท่า ถือว่า สภาพคล่องทางการเงินของบริษัทยังมีพอสมควรในการขยายธุรกิจ
ส่วนปัญหาหนี้สินของบริษัทไม่มีอะไรน่าเป็นห่วง เนื่องจากส่วนใหญ่เป็นเงินกู้ยืมระยะยาวจากบริษัทอื่นจำนวน 100 ล้านบาท จึงทำให้บริษัทมีหนี้สินรวม 627.96  ล้านบาท เมื่อนำมาเทียบกับส่วนของผู้ถือหุ้น 538.09 ล้านบาท ได้ค่า D/E อยู่ที่ระดับ 1.17 เท่า ซึ่งถือว่าระดับหนี้สินที่บริษัทมีอยู่ยังรับได้ เพราะอย่างไรก็ตามบริษัทยังสามารถทำกำไรได้อยู่และหนี้ที่มีก็เป็นหนี้ระยะยาว
นอกจากนี้แนวโน้มผลการดำเนินงานทั้งปี 2561 คาดอาจแข็งแกร่ง เนื่องจากบริษัทยังคงเป้าหมายรายได้รวมในปีนี้เติบโตไม่ต่ำกว่า 100% มาที่ระดับ 600 ล้านบาท จากปีก่อนที่มีรายได้รวม 300 ล้านบาท  โดยในปีนี้บริษัทมีแผนเปิดโครงการใหม่ จำนวน 2 โครงการ มูลค่า 2,500-3,000 ล้านบาท
ทั้งนี้ด้วยผลการดำเนินงานไตรมาส 1 ปี 2561 สามารถทำกำไรได้อย่างสวยหรู ประกอบกับคาดแนวโน้มการเติบโตของรายได้ว่าทั้งปีจะไม่ต่ำกว่า 100% จะช่วยผลักดันราคาหุ้นในอนาคตได้
แม้ว่า ขณะนี้ยังติดระดับ 1: Cash Balance อยู่ก็ตาม แต่วันที่สิ้นสุด 18 พ.ค. 2561 ซึ่งขณะนั้นราคาหุ้นบนกระดานอาจสามารถฟื้นตัวขึ้นได้ เนื่องจากอาจมีการเข้าเก็งกำไรจากผลประกอบการนั่นเอง
ดังนั้นเชื่อว่า หาก TITLE ไม่มีการต่อ Cash Balance ราคาหุ้นบนกระดานสามารถปรับตัวไปต่อได้ด้วยพื้นฐานแกร่ง
…
ผู้ถือหุ้นรายใหญ่
รายชื่อกรรมการ